als_Latn dik_Latn sag_Latn
Mario Baloteli dhe Rafaela Fiko përfundojnë në Gjykatë. Dje, në Gjykatën e Breshias, u zhvillua seanca e parë gjyqësore për të vendosur për atësinë e të voglës Pia, vajza e lindur një vit më parë nga Rafaela Fiko. Dy protagonistët nuk ishin në sallë, por janë përfaqësuar nga avokatët përkatës. Mario Baloteli, nëpërmjet avokatëve mbrojtës, Kristian Axolini, Vitorio Rigo dhe Alesandra Kapuano, ka bërë të ditur: “Kam pritur me durim që të niste një verifikim serioz në lidhje me privatësinë time. Nuk e di se kush është babai i fëmijës por, nëse do të ishte e imja, do të jem gati që të marr gjithë përgjegjësitë dhe të përgjigjem”.
Gjatë gjithë kësaj kohe, Baloteli dhe Fiko kanë qëndruar “ftohtë”, ndërsa napoletania bukuroshe është shprehur disa herë se do ta falte SuperMarion po të vinte për të takuar vajzën e tij, e cila ka nevojë për një mbështetje atërore dhe jo vetëm për nënën e tij. Madje, Fiko, kohë më parë, i bëri një ftesë zyrtare për te ditëlindja (1-vjetori) i së bijës Pia, në mënyrë që të ftohnin gjakrat dhe të pajtoheshin. Të kujtojmë se SuperMario kurrë s’e ka pranuar se ajo vajzë është e tija, ndërsa do të martohet shumë shpejt me Fani Neguesha, modelja belge dhe këngëtare në të njëjtën kohë.
als_Latn als_Latn